CELEX: 32020R1668
Language: hr
Date: 2020-11-10 00:00:00
Title: Provedbena uredba Komisije (EU) 2020/1668 od 10. studenoga 2020. o utvrđivanju pojedinosti i funkcionalnosti informacijskog i komunikacijskog sustava koji će se upotrebljavati za potrebe Uredbe (EU) 2019/515 Europskog parlamenta i Vijeća o uzajamnom priznavanju robe koja se zakonito stavlja na tržište u drugoj državi članici (Tekst značajan za EGP)

11.11.2020   
               
               
                  HR
               
               
                  Službeni list Europske unije
               
               
                  L 377/7
               
            
         PROVEDBENA UREDBA KOMISIJE (EU) 2020/1668
         od 10. studenoga 2020.
         o utvrđivanju pojedinosti i funkcionalnosti informacijskog i komunikacijskog sustava koji će se upotrebljavati za potrebe Uredbe (EU) 2019/515 Europskog parlamenta i Vijeća o uzajamnom priznavanju robe koja se zakonito stavlja na tržište u drugoj državi članici
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/515 Europskog parlamenta i Vijeća od 19. ožujka 2019. o uzajamnom priznavanju robe koja se zakonito stavlja na tržište u drugoj državi članici i stavljanju izvan snage Uredbe (EZ) br. 764/2008 (1), a posebno njezin članak 11. stavak 2.,
         budući da:
         
                     (1)
                  
                  
                     U skladu s člankom 11. stavkom 1. Uredbe (EU) 2019/515 informacijski i komunikacijski sustav naveden u članku 23. Uredbe (EZ) br. 765/2008 Europskog parlamenta i Vijeća (2), poznat kao informacijski i komunikacijski sustav za nadzor tržišta („ICSMS”), upotrebljava se za određene obavijesti na temelju Uredbe (EU) 2019/515. Člankom 34. Uredbe (EU) 2019/1020 Europskog parlamenta i Vijeća (3) zamijenit će se članak 23. Uredbe (EZ) br. 765/2008 s učinkom od 16. srpnja 2021.
                  
               
                     (2)
                  
                  
                     Iz Uredbe (EU) 2019/515 proizlazi da će se sustavom ICSMS, među ostalim, koristiti nadležna tijela i kontaktne točke za proizvode. Države članice trebale bi stoga u sustav ICSMS unijeti identitet tih nadležnih tijela i kontaktnih točaka za proizvode.
                  
               
                     (3)
                  
                  
                     Kako bi se informacije koje su Komisiji potrebne u svrhu evaluacije i izvješćivanja iz članka 14. Uredbe (EU) 2019/515 mogle lako pretraživati i dalje obrađivati u sustavu ICSMS, od nadležnih tijela trebalo bi zahtijevati da, uz učitavanje administrativne odluke ili privremene suspenzije, pružaju određene informacije o tim odlukama u strukturiranom obliku.
                  
               
                     (4)
                  
                  
                     Kako bi se osigurali točnost i ažuriranost podataka sadržanih u sustavu ICSMS, nadležna tijela trebala bi u ICSMS unijeti svaku izmjenu administrativne odluke o kojoj je dostavljena obavijest u skladu s člankom 5. stavkom 9. Uredbe (EU) 2019/515 ili privremene suspenzije o kojoj je dostavljena obavijest u skladu s člankom 6. stavkom 2. Uredbe (EU) 2019/515.
                  
               
                     (5)
                  
                  
                     Kako bi se osiguralo da se osobni podaci sadržani u obavijestima unesenima u ICSMS i osobni podaci koji se odnose na fizičke osobe označene kao korisnici sustava ICSMS izbrišu čim više nisu potrebni za svrhe za koje su ti podaci uneseni u sustav, trebalo bi utvrditi odredbe o razdobljima zadržavanja takvih podataka.
                  
               
                     (6)
                  
                  
                     Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 Europskog parlamenta i Vijeća (4) te je on dao mišljenje 6. lipnja 2020.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora osnovanog na temelju članka 15. stavka 1. Uredbe (EU) 2019/515,
                  
               DONIJELA JE OVU UREDBU:
         
            Članak 1.
            
               Sadržaj
               informacijskog i komunikacijskog sustava za nadzor tržišta („ICSMS”)
            Za potrebe Uredbe (EU) 2019/515 ICSMS obuhvaća:
            
                        (a)
                     
                     
                        obavješćivanje Komisije i drugih država članica o administrativnim odlukama kako je navedeno u članku 5. stavku 9. Uredbe (EU) 2019/515;
                     
                  
                        (b)
                     
                     
                        obavješćivanje Komisije i drugih država članica o privremenim suspenzijama kako je navedeno u članku 6. stavku 2. Uredbe (EU) 2019/515;
                     
                  
                        (c)
                     
                     
                        obavješćivanje svih država članica o mišljenjima Komisije kako je navedeno u članku 8. stavku 6. Uredbe (EU) 2019/515;
                     
                  
                        (d)
                     
                     
                        razmjenu informacija između nadležnih tijela i kontaktnih točaka za proizvode različitih država članica kako je navedeno u članku 5. stavku 7., članku 10. stavku 1. točki (a) i članku 10. stavku 3. Uredbe (EU) 2019/515.
                     
                  
         
            Članak 2.
            Pristup ICSMS-u
            Države članice utvrđuju i unose u ICSMS identitet nadležnih tijela i kontaktnih točaka za proizvode koje imaju pristup sustavu ICSMS u skladu s Uredbom (EU) 2019/515.
         
         
            Članak 3.
            Obavješćivanje o administrativnim odlukama o ograničavanju ili uskraćivanju pristupa tržištu
            Pri obavješćivanju o administrativnoj odluci u skladu s člankom 5. stavkom 9. Uredbe (EU) 2019/515 nadležno tijelo, osim što učitava elektronički primjerak administrativne odluke, u ICSMS unosi sljedeće informacije:
            
                        (a)
                     
                     
                        nacionalno tehničko pravilo na temelju kojeg je provedeno ocjenjivanje;
                     
                  
                        (b)
                     
                     
                        ime države članice za koju gospodarski subjekt tvrdi da zakonito stavlja robu na njezino tržište;
                     
                  
                        (c)
                     
                     
                        primjenjive legitimne razloge od javnog interesa obuhvaćene nacionalnim tehničkim pravilom.
                     
                  Nadležno tijelo unosi u ICSMS svako poništenje ili povlačenje upravne odluke o kojoj je dostavljena obavijest u skladu s člankom 5. stavkom 9. Uredbe (EU) 2019/515.
         
         
            Članak 4.
            Obavješćivanje o privremenim suspenzijama
            Pri obavješćivanju o privremenoj suspenziji u skladu s člankom 6. stavkom 2. Uredbe (EU) 2019/515 nadležno tijelo, uz učitavanje elektroničkog primjerka privremene suspenzije, u ICSMS unosi sljedeće informacije:
            
                        (a)
                     
                     
                        nacionalno tehničko pravilo na temelju kojeg će se provesti ocjenjivanje;
                     
                  
                        (b)
                     
                     
                        ime države članice za koju gospodarski subjekt tvrdi da zakonito stavlja robu na njezino tržište;
                     
                  
                        (c)
                     
                     
                        legitimne razloge od javnog interesa za privremenu suspenziju pristupa tržištu kako je utvrđeno u članku 6. stavku 1. Uredbe (EU) 2019/515.
                     
                  Nadležno tijelo unosi u ICSMS svako poništenje ili povlačenje privremene suspenzije o kojoj je dostavljena obavijest u skladu s člankom 6. stavkom 2. Uredbe (EU) 2019/515.
         
         
            Članak 5.
            Razdoblja zadržavanja osobnih podataka sadržanih u obavijestima unesenima u ICSMS
            Osobni podaci sadržani u obavijestima unesenima u ICSMS i pohranjeni u obliku koji omogućuje identifikaciju ispitanika automatski se brišu u ICSMS-u pet godina nakon:
            
                        (a)
                     
                     
                        obavijesti o privremenoj suspenziji u skladu s člankom 6. stavkom 2. Uredbe (EU) 2019/515; ili
                     
                  
                        (b)
                     
                     
                        obavijesti o administrativnim odlukama u skladu s člankom 5. stavkom 9. Uredbe (EU) 2019/515 ako ta administrativna odluka nije dostavljena u SOLVIT; ili
                     
                  
                        (c)
                     
                     
                        posljednje razmjene informacija u skladu s člankom 5. stavkom 7., člankom 10. stavkom 1. točkom (a) i člankom 10. točkom 3. Uredbe (EU) 2019/515; ili
                     
                  
                        (d)
                     
                     
                        rješavanja predmeta pokrenutog u okviru mreže SOLVIT.
                     
                  Komisija mora tehničkim sredstvima osigurati brisanje osobnih podataka u skladu s prvim stavkom.
         
         
            Članak 6.
            Razdoblje zadržavanja osobnih podataka korisnika ICSMS-a
            Osobni podaci koji se odnose na fizičku osobu koju su nadležno tijelo ili kontaktna točka za proizvode označili kao korisnika sustava ICSMS brišu se najkasnije mjesec dana nakon što je Komisija obaviještena da je fizička osoba prestala biti korisnik ICSMS-a.
            Komisija mora tehničkim sredstvima osigurati brisanje osobnih podataka u skladu s prvim stavkom.
         
         
            Članak 7.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 91, 29.3.2019., str. 1.
         
         
            (2)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).
         
            (3)  Uredba (EU) 2019/1020 Europskog parlamenta i Vijeća od 20. lipnja 2019. o nadzoru tržišta i sukladnosti proizvoda i o izmjeni Direktive 2004/42/EZ i uredbi (EZ) br. 765/2008 i (EU) br. 305/2011 (SL L 169, 25.6.2019., str. 1.).
         
            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).